บอร์ด TRUBB ไฟเขียว! เปลี่ยนชื่อบริษัทเป็น “ไทยรับเบอร์ลาเท็คซ์กรุ๊ป”
บอร์ด TRUBB ไฟเขียว! เปลี่ยนชื่อบริษัทเป็น "ไทยรับเบอร์ลาเท็คซ์กรุ๊ป"
5 ก.ค. 2562

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ด้วยที่ประชุมคณะสามัญผู้ถือหุ้นประจำปี 2562 ของบริษัทฯ ครั้งที่ 1/2562 เมื่อวันที่ 26 เมษายน 2562 ได้มีมติเปลี่ยนชื่อบริษัทเป็น บริษัท ไทยรับเบอร์ลาเท็คซ์กรุ๊ป จำกัด (มหาชน) โดยใช้ชื่อภาษาอังกฤษเป็น Thai Rubber Latex Group Public Company Limited. จากเดิม “Thai Rubber Latex Corporation (Thailand) Public Company Limited.”
ทั้งนี้ บริษัทได้ดำเนินการจดทะเบียนเปลี่ยนแปลงดังกล่าว ต่อกรมพัฒนาธุรกิจการค้า กระทรวงพาณิชย์เป็นที่เรียบร้อยแล้ว เมื่อวันที่ 4 กรกฎาคม 2562